સુશાંતસિંહ રાજપૂત

અભિનેતા સુશાંતસિંહ રાજપૂતના મૃત્યુના મામલામાં આજે ત્રીજી ધરપકડ રિયા ચક્રવર્તીની થઈ, પણ આ ધરપકડ એનસીબીએ ડ્રગ્સની આપ-લેના મામલે કરી છે.

જોકે ધરપકડ પૂર્વે જ મોટા ભાગના મીડિયાએ આ કેસના કવરેજમાં શંકાની સોય સુશાંતનાં રિયા ચક્રવર્તી તરફ તાકી દીધી હતી.

કેટલાક જાણીતા ટીવી ઍન્કરોએ અને સોશિયલ મીડિયાના ટ્રૉલ્સે કોઈ આરોપ વિના જ તેમને જાણે ગુનેગાર ઠરાવી દીધાં હતાં.

પાકા પાયે માહિતીના આધારે રિપોર્ટિંગના બદલે કેટલાંક મીડિયાએ આખી વાતને એક તમાશો બનાવી દીધો.

ચિંતાજનક વાત એ છે કે આવી રીત અત્યારે ટીવી, અખબારો અને સોશિયલ મીડિયા બધામાં બેરોકટોક ચાલી રહી છે.

ચાર દાયકાથી ઉચ્ચ ન્યાયાલયોમાં આવેલા હાઈ પ્રોફાઇલ મામલાઓના રિપોર્ટિંગનો અનુભવ ધરાવતા પત્રકાર રાકેશ ભટનાગરે રિયા ચક્રવર્તીની ધરપકડના થોડા દિવસો પહેલાં કહ્યું હતું, "સુશાંતના મોતની તપાસ કરી રહેલી ત્રણ કેન્દ્રીય એજન્સીઓએ અત્યારે તપાસ રિયા ચક્રવર્તી પર કેન્દ્રીત કરી છે."

"આ કેસમાં હજી સુધી કોઈને આરોપી બનાવાયા નથી. મીડિયાનો અત્યાચાર બંધ થવો જોઈએ. હા, સીબીઆઈ અને અન્ય એજન્સીઓ રિયા અને તેના પરિવારજનોની પણ પૂછપરછ કરી રહી છે, પણ હજી સુધી આ મામલામાં કોઈ આરોપી નથી."

ભારતના આજના પત્રકારત્વની સ્થિતિ વિશે અફસોસ વ્યક્ત કરતાં ભટનાગર કહે છે કે મીડિયા ટ્રાયલ આજે સામાન્ય રીત બની ગઈ છે. જોકે તેઓ એ વાત પણ સ્વીકારે છે કે દુનિયામાં ઘણી જગ્યાએ આવું થાય છે.

બ્રિટનની ઑક્સફર્ડ યુનિવર્સિટીમાં આવેલી રૉયટર્સ ઇન્સ્ટિટ્યૂટ ફૉર ધ સ્ટડી ઑફ જર્નલિઝમના ઍસોસિએટ ડિરેક્ટર કેથલિન મર્સર માને છે કે આત્મહત્યાના અહેવાલોમાં પત્રકારોએ સાવધાની રાખવી જોઈએ.

તેઓ કહે છે, "આ (સુશાંતસિંહ રાજપૂત) કેસની વિગતો હું જાણતી નથી, પરંતુ આત્મહત્યાના રિપોર્ટિંગની વાત કરીએ તો ઘણા દેશોમાં થયેલાં અનેક સંશોધનનો નિષ્કર્ષ એ છે કે જવાબદારી સાથે રિપોર્ટિંગ થાય એ જ જનતાના હિતમાં છે."

તેઓ વધુમાં જણાવે છે, "કોઈ પણ જવાબદાર મીડિયાએ ત્રણ બાબતોને ધ્યાનમાં રાખીને અહેવાલો આપવા જોઈએ: દુખ અને આઘાત વેઠી રહેલા પરિવારજનો પ્રત્યે સંવેદના, જનતા પ્રત્યેની જવાબદારી અને ત્રીજું કે આત્મહત્યાના અહેવાલોથી અન્ય કોઈ આત્મહત્યા ન કરી લે તેની કાળજી લેવી."

"કમનસીબે આત્મહત્યાના અહેવાલમાં વધુમાં વધુ જાણવાની જિજ્ઞાસા મનુષ્યોની કમજોરી છે. આપણા બધામાં તે હોય છે. દરેક પ્રકારનાં કાવતરાં અને દૃષ્ટિકોણ જાણવાની ઇચ્છા હોય છે."

"આપણે મોતથી ડરતા હોઈએ છીએ તેનાથી... \n\nમને ઉપરના લેખ માટે સારું શીર્ષક આપો.
સુશાંતસિંહ કેસ : મીડિયા ટ્રાયલ નવી નથી, જાણો દુનિયાના ચર્ચિત કિસ્સા